**De veghe**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- La miezul nopții, primul cart

Îl fac pe punte, trist și gol,

Cu marea nu pot să te-mpart,

Vreau s-ancorez pe un atol,

Să-ți mângâi sânul c-un sărut

Și gleznele cu buze reci.

Ai să-nțelegi cât m-a durut,

Când fără mine-ai vrut să pleci.

De veghe stau acum și plâng,

Tu dormi pe-o vestă albă, sul,

De provă valuri se mai frâng,

Te-admiră briza, că ești “cool”.

- De ce-mi vorbeşti de abandon?

Nu s-a născut acel corsar

Să mă răpească din salon,

Ai adormit şi un coşmar

Ţi-a dat târcoale ore-ntregi,

Eram aici, o jaluzea

Am ridicat să înţelegi

Că eu, iubite, sunt a ta.

Eşti în alcovul meu să ştii,

Aici te vreau întemniţat,

Să navigăm prin fantezii

Desfă-mi cordonul la halat!

Ioan Grigoraș Liliana Trif